તમિલનાડુના રાજકારણને લઈને મદ્રાસ હાઈકોર્ટમાં આજે મહત્વનો ચુકાદો આપ્યો છે. જસ્ટિસ એમ. સત્યાનારાયણે એઆઈએડીએમકેના બળવાખોર 18 ધારાસભ્યોને ગરેલાયક ઠેરવવાના મદ્રાસ વિધાનસભાના સ્પીકરના નિર્ણયને યોગ્ય ઠેરવ્યો છે. એક વર્ષ અગાઉ ધારાસભ્યોને ગેરલાયક ઠેરવવાના કેસમાં કોર્ટે સવારે સાડા દસ વાગ્યે ચુકાદો જાહેર કર્યો હતો. તમિલનાડુના એઆઈએડીએમકેના 18 ધારાસભ્યોને કોર્ટે ગેરલાયક ઠેરવતા રાજ્યના રાજકારણમાં ભારે ઉથલપાથલ મચવાના એંધાણ જોવા મળી રહ્યા છે. આ સાથે જ વર્તમાન સરકાર માટે આ ચુકાદો રાહત સમાન છે. ટીટીવી દિનકરન જૂથને આ ચુકાદાધી જોરદાર આંચકો લાગ્યો છે.